Z A P I S N I K

s 11. sjednice Nastavničkog vijeća održane 12. travnja 2019. godine

Vrijeme početka: 12.30 u učionici broj 1

Prisutni/odsutni: prema priloženoj popisnoj listi (kod ravnateljice)

Dnevni red:

1. Osvrt na kvartalne sjednice
2. Rezultati državnih natjecanja
3. Obveze do kraja školske godine
4. Novosti u odgojno- obrazovnom sustavu
5. Razno

Na početku nas je ravnateljica sve lijepo pozdravila i prepustila riječ pedagoginji.

Ad1.) Pedagoginja Jadranka Krklec nas je izvijestila o rezultatima kvartalnih sjednica koje su održane 2. i 3. travnja 2019. godine u učionici broj 1. Ukupan broj učenika u školskoj godini 2018./19. je 604, njih 53% je pozitivno ocijenjeno na 3. kvartalu. Postotak pozitivno ocijenjenih učenika na 1. kvartalu je bio 49%, a na polugodištu 50%.

Upoznati smo s velikim brojem izostanaka.

Nakon pedagoginje obratila nam se i psihologinja Kristina Petrovečki koja nam je ukratko prezentirala podatke o rezultatima učenika s prilagođenim i individualiziranim programom.

Ad2) Ravnateljica je obavijestila Nastavničko vijeće o održanim natjecanjima. Pojedinačni rezultati su već objavljeni na mrežnoj stranici škole, a skupno izvješće će biti objavljeno zajedno s imenima učenika i mentora također na Internet stranici. Jako je zadovoljna s postignutim rezultatima i pohvalila je učenike i mentore za izvrstan uspjeh.

Ad3) Ravnateljica je obavijestila Nastavničko vijeće da je kalendar obaveza do kraja školske godine poslan na e-poštu svakog nastavnika, a nalazi se i na mrežnoj stranici Srednje škole Zabok i u zbornici. Od važnijih događanja izdvojila je naciolane ispite za prodavače u utorak 16. travnja, Mali Gastro 10. svibnja i prijem za nagrađene učenike i učenike koji su sudjelovali na međužupanijskim i državnim natjecanjima i njihove mentore.

Ad4) Ravnateljica nas je informirala i o novostima u odgojno-obrazovnom sustavu. Rekla nam je da kurikularna reforma kreće na jesen u sve škole. Izašao je Zakon o udžbenicima, a tajnica će postupak skraćeno opisati i bit će poslan svima na adresu e-pošte.

Ministarstvo znanosti i obrazovanja će poslati određeni iznos za nabavu opreme za predmete: matematiku, fiziku, kemiju i biologiju. Povećan je iznos za knjižnicu kako bi se nabavile knjige radi nove kurikularne reforme.

Ad5) Ravnateljica nas je informirala o Vijeću roditelja i učenika gdje im je spomenula da roditelji ne opravdavaju izostanke svoje djece koji nisu za opravdati jer im time ne rade uslugu već postižu obrnuti učinak odnosno rezultati djece su slabiji. Zamolila je razrednike da ako se dogodi neka nezgodna situacija, treba se odmah obavijestiti ravnateljica, a ne šutjeti o tome i čekati da se pojavi veći problem.

Upozoreni smo da na vrijeme ispunjavamo svoje zadatke i obaveze koje se trebaju redovito ispunjavati tijekom mjeseca, svi razrednici moraju napisati zapisnike s 3. kvartalne sjednice i s 3. roditeljskog sastanka, provjeriti sate izostanaka, upisati izostanak i provjeriti dokumente u e-dnevniku prije nego učenici odu na proljetne praznike.

Također nas je zamolila da malo pripazimo što objavljujemo na svojim društvenim mrežama.

Trebali bi imati jedni s drugima dobre odnose i ako krenemo u razgovor s nekim od kolega, neka to bude na pozitivan način, a nikako ne negativno. Ravnateljica nam je prenijela informaciju koju je dobila od roditelja učenika koji se javio zbog udžbenika koji su kupili, a oni se ne koriste u nastavi te nas je zamolila da ako tražimo od učenika da kupuju udžbenik neka ga onda i koriste, a ako ga ne koristimo, neka se ni ne naručuju.

Ravnateljica je još jednom zamolila da se potpišemo na liste da smo primili plaću i da se putni nalozi obračunavaju dva puta u mjesecu pa da se pripazi na vrijeme predaje. Podsjetila je nastavnike koji imaju 30 i više godina staža na članak broj 24 te da kod tajnice podignu obrazac za novu školsku godinu, a rok predaje je 1. srpanj 2019. godine.

Profesorica Gavranić je informirala sve ekonomiste o webinaru koji se održavao danas 12. travanja u vremenu od 13.00 do 14.00, a sadržaj webinara je izrada obrazovnih materijala za provedbu modula stručnog usavršavanja. Također je s nama podijelila informaciju kako je Agencija za strukovno obrazovanje i obrazovanje odraslih otvorila prijave u sustavu EMA za stručne skupove nastavnika strukovnih predmeta u okviru ESF-ova projekta „Modernizacija sustava stručnog usavršavanja nastavnika strukovnih predmeta“.

Razrednica 1.Ua razreda tražila je izricanje pedagoških mjera za učenike u svom razredu. Razgovori s učenicima i roditeljima su obavljeni i zapisnički konstatirani. Zatražila je izricanje dviju pedagoških mjera opomena pred isključenje. Pedagoške mjere su jednoglasno prihvaćene.

Vrijeme završetka: 13.45

Zapisnik sastavila: Dragica Hršak